עבודה אקדמית מיסטר בִּין Mr. Bean תוכנית טלוויזיה קומית בריטית עבודות אקדמיות גמ"ח
עבודה אקדמית מיסטר בִּין Mr. Bean תוכנית טלוויזיה קומית בריטית (עבודה אקדמית מס. 10820)
עבודה אקדמית מספר 10820
רקע והפקה. 4
תהליך הכתיבה. 4
מקורות השראה. 5
תקופת שידור. 6
פתיח התוכנית. 6
דמויות ואלמנטים חוזרים.. 6
מיסטר בין 6
טדי 7
אירמה גוב. 8
מכוניתו של מיסטר בין 8
פרשנות הדמויות. 9
הצלחה ביקורתית ומסחרית. 10
פיתוח המותג 10
כיום.. 12
מקומו של מיסטר בין בקריירה של אטקינסון 13
פרקים.. 13
המשכים לתוכנית. 19
סדרת אנימציה. 19
עיבודים לקולנוע. 20
כיצד באה לידי ביטוי התופעה של מיסטר בין ?
פרק טיפוסי בתוכנית מורכב משלושה מערכונים שונים, המציגים את בין בסיטואציות יומיומיות שגרתיות, אלא שבין הופך אותן למצבי ביש שמהם הוא נחלץ בדרכים יצירתיות ומשעשעות אך בלתי יעילות[1].
התוכנית, ששודרה בראשית שנות ה-90 של המאה ה-20, זכתה להצלחה גדולה בבריטניה, ויותר מכך מחוץ לבריטניה – במדינות מכל רחבי העולם.‏1 עבור אטקינסון, דמותו של מר בין היא הדמות המזוהה עמו ביותר ברחבי העולם.‏2‏3 מעבר לתוכנית הטלוויזיה שבכיכובו של בין, הופקו שני סרטי קולנוע, "בין" (1997) ו"החופשה של בין" (2007), ואף סדרת אנימציה, המציגים את עלילותיה של הדמות. דמותו של מיסטר בין הפכה למותג מסחרי מצליח הנמכר במגוון מוצרים, והיא שמרה על פופולריות גם שנים רבות לאחר שהסתיימה הפקת התוכנית.[2]
לפני שעלתה התוכנית "מיסטר בין" לשידור, רואן אטקינסון כבר היה קומיקאי בולט בבריטניה ובפרט השתתף במספר תוכניות טלוויזיה קומיות מצליחות בתפקידים שונים: ב"מבט הפוך" , תוכנית שכללה מערכונים בנושאים שונים, ללא חוט מקשר; ובאחת מקומדיות המצבים המצליחות בתולדות הטלוויזיה הבריטית, "הפתן השחור" , שבה גילם את התפקיד הראשי בדמותו של אדמונד בלאקאדר.‏ אטקינסון יצר את "מיסטר בין" במטרה להגיע לקהל הבינלאומי, ולהצליח גם מחוץ לגבולות בריטניה. לשם כך, יצר דמות אילמת, בלי מגבלות שפה, מבטא או רקע תרבותי. כמו כן, אופיין מיסטר בין באופי ילדותי, כשהסיבה לכך היא - לדבריו של אטקינסון - שילדים הם דומים בכל העולם, וההבדלים בין בני האדם מתחילים להיווצר רק כשהם מתבגרים.‏[3]
בנוגע לשאלה כיצד לקרוא לדמות, שקל אטקינסון תחילה את השם "מיסטר וייט" (Mr White, "אדון לבן"), אך לאחר מכן עבר לשקול שמות של ירקות במקום שמות של צבעים, ולבסוף בחר בשם "מיסטר בין" (Mr. Bean, "אדון שעועית").‏ כמו כן, באנגלית "Bean" הוא כינוי חיבה ל"אדם חסר חשיבות".‏‏[4]
דמותו של מיסטר בין והמערכונים הראשונים בתוכנית, התבססו על מערכונים מהופעות חיות שערך אטקינסון מאז ימי לימודיו באוניברסיטת אוקספורד. אטקינסון ביצע מערכונים בכיכובה של הדמות כבר בשנות ה-80 המוקדמות, בפסטיבל הפרינג' של אדינבורו,‏ וכן ב-1987, בפסטיבל Just For Laughsבמונטריאול, קוויבק, קנדה.‏ [5]
על עבודת הכתיבה של מערכוני התוכנית שקד אטקינסון לצד קרטיס ואלטון. בהמשך החליף רובין דריסקולאת אלטון בכתיבה, והשלושה (דריסקול, יחד עם קרטיס ואטקינסון) היו צופים בהופעותיו הישנות של אטקינסון כדי לחפש בהן חומר שניתן לעבדו לטלוויזיה. עם זאת, מערכונים אחרים התבססו על רעיונות חדשים שהגו. מאחר שהיה מדובר בקומדיה שאינה מילולית, אלא כזו המתבססת על תנועות והבעות גוף (physical comedy) ועל חזותיות (visual comedy), כאשר חיפש ריצ'רד קרטיס רעיונות למערכונים עתידיים של בִּין, הוא היה מנסה להמחיזם בפועל, במקום להעלות את הרעיונות על הכתב, בשונה מצורת העבודה המקובלת בתחום ובניגוד לאופן העבודה שהיה רגיל אליו.‏
החל מהפרק השמיני ועד לסיום התוכנית, עבדו על כתיבת המערכונים דריסקול ואטקינסון לבדם.
Bruce Dessau, Rowan Atkinson, Orion
תוכנית דוקומנטרית על "מיסטר בין", בבימויו של רופרט אדוורדס (Rupert Edwards)‏
"Atkinson has Bean there and he's done with that", interview by Lucy Cavendish in The Scotsman
תגיות: עבודה אקדמית מיסטר בִּין Mr Bean תוכנית טלוויזיה קומית בריטית